_:nca3a437810d14c0d82ffafb5f8f1c544xb0
<http://schema.org/articleBody>
"Σαν τελικό βλέπουν όλοι στον Αστέρα Τρίπολης τον αγώνα την Κυριακής (7/6, 20:30) με τον ΠΑΟΚ στο «Θεόδωρος Κολοκοτρώνης», αφού αρκεί μόλις ένας βαθμός στους Αρκάδες για να εξασφαλίσουν την δεύτερη θέση των πλέι οφ που οδηγεί απευθείας στους ομίλους του Γιουρόπα Λιγκ της επόμενης σεζόν. Η αρκαδική ΠΑΕ απηύθυνε κάλεσμα στους φιλάθλους της ομάδας ανακοινώνοντας πως θα ισχύσει γενική είσοδος 10 ευρώ. Στο αγωνιστικό κομμάτι, με την σημερινή πρωινή προπόνηση άρχισε η προετοιμασία για την αναμέτρηση με τον «Δικέφαλο του Βορρά». Ο προπονητής του Αστέρα, Στάικος Βεργέτης, έχει να αντιμετωπίσει αρκετά προβλήματα, αφού οι Θεοδωρόπουλος και Ιγκλέσιας δεν προπονήθηκαν λόγω ενοχλήσεων στους προσαγωγούς, ο Κουρμπέλης έκανε ατομικό, ενώ θεραπεία ακολούθησαν οι Γκοϊάν, Γιαννιώτας και Λούι. Μοναδική ευχάριστη εξέλιξη η επιστροφή του Μπαντιμπαγκά, ο οποίος προπονήθηκε κανονικά σήμερα. ΑΠΕ-ΜΠΕ"
<https://notosport.eleftheriaonline.gr/football/item/8261-asteras-paok>